Kisah  Cinta  Adam  dan  Hawa 


Segala  kesenangan  ada  di  dalamnya. Semua  tersediaapa  saja  yang  diinginkan, 
tanpa  bersusah  payah  memperolehinya.  Sungguh  suatu  tempat  yang  amat  indah  dan 
permai,  menjadi  idaman  setiap  insan.Demikianlah  menurut  riwayat,  tatkala  Allah 
SWT. selesai  mencipta  alam  semesta  dan  makhluk-makhluk  lainnya,  maka  dicipta-Nya 
pula  Adam  ‘alaihissalam  sebagai  manusia  pertama.Hamba  yang  dimuliakan  itu 
ditempatkan  Allah  SWT  di  dalam  Syurga  (Jannah). 

Adam  a.s  hidup  sendirian  dan  sebatangkara  , tanpa  mempunyai  seorang  kawan 
pun.Ia  berjalan  ke  kiri  dan  ke  kanan,  menghadap  ke  langit-langit  yang  tinggi,  ke  bumi 
terhampar  jauh  di  seberang,  maka  tiadalah  sesuatu  yang  dilihatnya  dari  mahkluk 
sejenisnya  kecuali  burung-burung  yang  berterbangan  kesana  ke  mari,  sambil  berkejar- 
kejaran  di  angkasa  bebas,  bernyanyi-nyanyi,  bersiul-siul,  seolah-olah  mempamerkan 
kemesraan. 

Adam  a.s  terpikat  melihatnya,  rindu  berkeadaan  demikian. Tetapi  sungguhmalang  , 
siapalah  gerangan  kawan  yang  hendak  diajak.Ia  merasa  kesepian,  lama  sudah.Ia  tinggal 
di  syurga  bagai  orang  kebingungan,  tiada  pasangan  yang  akan  dibujuk  bermesra 
sebagaimana  burung-burung  yang  dilihatnya. 

Tiada  pekerjaan  sehari-hari  kecuali  bermalas-malas  begitu  saja,  bersantai 
berangin-angin  di  dalamtaman  syurga  yang  indah  permai,  yang  ditumbuhi  oleh 
bermacam  bunga-bunga  kuntum  semerbak  yang  wangi,  yang  di  bawahnya  mengalir  anak- 
anak  sungai  bercabang-cabang,  yang  desiran  airnya  bagai  mengandung  pembangkit 
rindu. 

Apasaja  di  dalam  syurga  semuanya  nikmat! Tetapi  apalah  erti  segalanya  kalau  hati 
selalu  gelisah  resah  di  dalam  kesepian  seorang  diri? 

Itulah  satu-satunya  kekurangan  yang  dirasakan  Adam  a.s  di  dalam  syurga.Iaperlu 
kepada  sesuatu,  iaitu  kepada  kawan  sejenis  yang  akan  mendampinginya  di  dalam 
kesenangan  yang  tak  terhingga  itu.  Kadangkala  kalau  rindu  dendamnya  datang, 
turunlahia  ke  bawah  pohon-pohon  rendang  mencari  hiburan,  mendengarkan  burung- 
burung  bernyanyi  bersahut-sahutan,  tetapi  aduh  hai  kasihan... bukannya  hati  menjadi 
tenteram,  malah  menjadi  lebih  tertikam.Kalau  angin  bertiup  sepoi-sepoi  basah  di  mana 


daun-daunan  bergerak  lemah  gemalai  dan  mendesirkan  suara  sayup-sayup,  maka 
terkesanlah  di  hatinya  keharuan  yang  begitu  mendalam;  dirasakannya  sebagai  derita  batin 
yang  tegak  di  sebalik  nikmat  yang  dianugerahkan  Tuhan  kepadanya. 

Tetapi  walaupun  demikian,  agaknya  Adam  a. s malu  mengadukan  halnya  kepada 
Allah  SWT.Namun,  walaupun  Adam  a. s malu  untuk  mengadu,  Allah  Ta'ala  sendiri  Maha 
Tahu  serta  Maha  Melihatapa  yang  tersembunyi  di  kalbu  hamba-Nya.Oleh  itu  Allah  Ta’ala 
ingin  mengusir  rasa  kesepian  Adam. 

Tatkala  Adam  a. s sudah  berada  di  puncak  kerinduan  dan  keinginan  untuk 
mendapatkan  kawan,  sedangia  lagi  duduk  terpekur  di  atas  tempat  duduk  yang  berlapiskan 
tilam  permaidani  serba  mewah,  maka  tiba-tiba  ngantukpun  datanglah  menawannya  serta 
langsung  membawanya  hanyut  ke  alam  tidur. 

Adam  a. s tertidur  nyenyak,  tak  sedar  kepada  sesuatu  yang  ada  di 
sekitarnya. Dalam  saat-saat  yang  demikian  itulah  Allah  SWT  menyampaikan  wahyu 
kepada  malaikat  Jibril  a.s  untuk  mencabut  tulang  rusuk  Adam  a.s  dari  lambung  sebelah 
kiri. Bagai  orang  yang  sedang  terbius,  Adam  a.s  tidak  merasakan  apa-apa  ketika  tulang 
rusuknya  dicabut  oleh  malaikat  Jibril  a.s. 

Dan  oleh  kudrat  kuasa  Ilahi  yang  manakala  menghendaki  terjadinya  sesuatu 
cukup  berkata  “Kun!”  maka  terciptalah  Hawa  dari  tulang  rusuk  Adam  a.s,  sebagai  insan 
kedua  penghuni  syurga  dan  sebagai  pelengkap  kurnia  yang  dianugerahkan  kepada  Adam 
a.s  yang  mendambakan  seorang  kawan  tempatia  boleh  bermesra  dan  bersenda  gurau. 

Hawa  duduk  bersandar  pada  bantal  lembut  di  atas  tempat  duduk  megah  yang 
bertatahkan  emas  dan  permata-permata  bermutu  manikam,  sambil  terpesona 
memperhatikan  kecerahan  wajah  dari  seorang  lelaki  kacak  yang  sedang  terbaring,  tak 
jauh  di  depannya. 

Butir-butir  fikiran  yang  menggelombang  di  dalam  sanubari  Hawa  seolah-olah 
merupakan  arus-arus  tenaga  elektrik  yang  datang  mengetuk  kalbu  Adam  a.s,  yang 
langsung  menerimanya  sebagai  mimpi  yang  berkesan  di  dalam  gambaran  jiwanya 
seketika  itu. 

Adam  terjaga....!  Alangkah  terkejutnyaia  ketika  dilihatnya  ada  makhluk  manusia 
seperti  dirinya  hanya  beberapa  langkah  di  hadapannya.Ia  seolah  tak  percaya  pada 
penglihatannya.Ia  masih  terbaring  mengusap  matanya  beberapa  kali  untuk  memastikan 


apa  yang  sedang  dilihatnya. 

Hawa  yang  diciptakan  lengkap  dengan  perasaan  malu,  segera  memutar  badannya 
sekadar  untuk  menyembunyikan  bukit-bukit  di  dadanya,  seraya  mengirimkan 
senyummanis  bercampur  manja,  diiringi  pandangan  melirik  dari  sudut  mata  yang 
memberikan  sinar  harapan  bagi  hati  yang  melihatnya. 

Memang  dijadikan  Hawa  dengan  bentuk  danparas  rupa  yang  sempuma.Ia  dihiasi 
dengan  kecantikan,  kemanisan,  keindahan,  kejelitaan,  kehalusan,  kelemah-lembutan, 
kasih-sayang,  kesucian,  keibuan  dan  segala  sifat-sifat  keperibadian  yang  teipuji  di 
samping  bentuk  tubuhnya  yang  mempesona  serta  memikat  hati  setiap  yang 
memandangnya. 

Iaadalah  wanita  tercantik  yang  menghiasai  syurga,  yang  kecantikannya  itu  akan 
diwariskan  turun  temurun  di  hari  kemudian,  dan  daripadanyalah  maka  ada  kecantikan 
yang  diwariskan  kepada  wanita-wanita  yang  datang  dibelakangnya. 

Adam  a. s pun  tak  kurang  gagah  dan  kacaknya. Tidak  dijumpai  cacat  pada  dirinya 
keranaia  adalah  satu-satunya  makhluk  insan  yang  dicipta  oleh  Allah  SWT  secara 
langsung  tanpa  perantaraan. 

Semua  kecantikan  yang  diperuntukkan  bagi  lelaki  terhimpun  padanya.Kecantikan 
itu  pulalah  yang  diwariskan  turun  temurun  kepada  orang-orang  di  belakangnya  sebagai 
anugerah  Allah  SWT  kepada  makhluk-Nya  yang  bergelar  manusia.Bahkan  diriwayatkan 
bahawa  kelak  semua  penduduk  syurgaakan  dibangkitkan  dengan  pantulan  dari  cahaya 
rupa  Adam  a.s. 

Adam  a.s  bangkit  dari  pembaringannya,  memperbaiki  duduknya.Iamembuka 
matanya,  memperhatikan  dengan  pandangan  tajam.Ia  sedar  bahawa  orang  asing  di 
depannya  itu  bukanlah  bayangan  selintas  pandang,  namun  benar-benar  suatu  kenyataan 
dari  wujud  insani  yang  mempunyai  bentuk  fizikal  seperti  dirinya.Ia  yakin  ia  tidak  salah 
pandang. Ia  tahu  itu  manusia  seperti  dirinya,  yang  hanya  berbeza  kelaminnya  saja. Ia  serta 
merta  dapat  membuat  kesimpulan  bahawa  makhluk  di  depannya  adalah  perempuan.Ia 
sedar  bahawa  itulah  dia  jenis  yang  dirindukannya.Hatinya  gembira,  bersyukur,  bertahmid 
memuji  Zat  Maha  Pencipta. 

Ia  tertawa  kepada  gadis  jelita  itu,  yang  menyambutnya  tersipu-sipu  seraya 
menundukkan  kepalanya  dengan  pandangan  tak  langsung,  pandangan  yang  menyingkap 


apa  yang  terselit  di  kalbunya. 

Adam  terpikat  pada  rupa  Hawa  yang  jelita,  yang  bagaikan  kejelitaan  segala  puteri- 
puteri  yang  bermastautin  di  atas  langit  atau  bidadari-bidadari  di  dalam  syurga. 

Tuhan  menanamasmara  murni  dan  hasrat  berahi  di  hati  Adam  a. s serta 
menjadikannya  orang  yang  paling  asyik  dilamun  cinta,  yang  tiada  taranya  dalam  sejarah, 
iaitu  kisah  cinta  dua  insan  di  dalam  syurga.  Adam  a.s  ditakdirkan  jatuh  cinta  kepada 
puteri  yang  paling  cantik  dari  segala  yang  cantik,  yang  paling  jelita  dari  segala  yang 
jelita,  dan  yang  paling  harum  dari  segala  yang  harum. 

Adam  a.s  dibisikkan  oleh  hatinya  agar  merayu  Hawa.Iaberseru:  “Aduh,  hai  si 
jelita,  siapakah  gerangan  kekasih  ini?Dari  manakah  datangmu,  dan  untuk  siapakah 
engkau  disini?”Suaranya  sopan,  lembut,  dan  penuh  kasih  sayang. 

“Aku  Hawa,”  sambutnya  ramah.“Aku  dari  Pencipta!”  suaranya  tertegun 
seketika.“Aku....aku....aku,  dijadikan  untukmu!”  tekanan  suaranya  menyakinkan. 

Tiada  suara  yang  seindah  dan  semerdu  itu  walaupun  berbagai  suara  merdu  dan 
indah  terdengar  setiap  saat  di  dalam  syurga. Tetapi  suara  Hawa.. ..tidak  pernah  di 
dengarnya  suara  sebegitu  indah  yang  keluar  dari  bibir  mungil  si  wanita  jelita  itu. Suaranya 
membangkit  rindu,  gerakan  tubuhnya  menimbulkan  semangat. 

Kata-kata  yang  palingsegar  didengar  Adam  a.s  ialah  tatkala  Hawa  mengucapkan 
terputus-putus:  “Aku.... aku.... aku,  dijadikan  untukmu! ”Kata-kata  itu  nikmat,  menambah 
kemesraan  Adam  kepada  Hawa. 

Adam  a.s  sedar  bahawa  nikmat  itu  datang  dari  Tuhan  dan  cintapun  datang  dari 
Tuhan. Iatahu  bahawa  Allah  SWT  itu  cantik,  suka  kepada  kecantikan.Jadi,  kalau  cinta 
kepada  kecantikan  berertilah  pula  cinta  kepada  Tuhan.Jadi  cinta  itu  bukan  dosa  tetapi 
malah  suatu  pengabdian.Dengan  mengenali  cinta,  makrifah  kepada  Tuhan  semakin 
mendalam.  Cinta  kepada  Hawa  bererti  cinta  kepada  Pencipta.  Dengan  keyakinan 
demikian  Adam  a.s  menjemput  Hawa  dengan  berkata:  “Kekasihku,  ke  marilah 
engkau  !”Suaranya  halus,  penuh  kemesraan. 

“Aku  malu!”  balas  Hawa  seolah-olah  menolak.Tangannya,  kepalanya,  memberi 
isyarat  menolak  seraya  memandang  Adam  dengan  penuh  ketakjuban. 

“Kalau  engkau  yang  inginkan  aku,  engkaulah  yang  ke  sini! “Suaranya  yang 
bagaikan  irama  seolah-olah  memberi  harapan. 


Adam  tidak  ragu-ragu.Iamengayuh  langkah  gagah  mendatangi  Hawa.Maka  sejak 
itulah  teradat  sudah  bahawa  wanita  itu  didatangi,  bukan  mendatangi. 

Hawa  bangkit  dari  tempat  duduknya,  menggeser  surut  beberapa  langkah.Iasedar 
bahawa  walaupun  dirinya  diperuntukkan  bagi  Adam  a.  s,  namunlah  haruslah  mempunyai 
syarat-syarat  tertentu.  Di  dalam  sanubarinya, ia  tak  dapat  menyangkal  bahawa  iapun 
terpesona  dan  tertarik  kepada  rupa  Adam  a.  s yang  sungguh  indah. 

Adam  a. s tidak  putus  asa.Iatahu  itu  bukan  dosa. Ia  tahu  membaca  isi  hati. Ia  tahu 
bukannya  Hawa  menolak,  tetapi  menghindarnya  itu  meruanglah  suatu  perbuatan  wajar 
dari  sikap  malu  seorang  gadis  yang  berbudi. Ia  tahu  bahawa  di  balik  “malu”  terselit  “rasa 
mahu”.  Kerananyaia  yakin  pada  dirinya  bahawa  Hawa  diperuntukkan  baginya.Naluri 
insaninya  bergelora. 

Tatkala  sudah  dekatia  pada  Hawa  serta  hendak  mengulurkan  tangan  sucinya 
kepadanya,  maka  tiba-tiba  terdengarlah  panggilan  ghaib  berseru: 

“Hai  Adam.... tahanlah  dirimu.Pergaulanmu  dengan  Hawa  tidak  halal  kecuali 
dengan  mahar  dan  menikah!”. 

Adam  a.s  tertegun,  balik  ke  tempatnya  dengan  taat.Hawa  pun  mendengar  teguran 
itu  dan  hatinya  tenteram. 

Kedua-dua  manusia  syurga  itusama  terdiam  seolah-olah  menunggu  perintah. 

Allah  SWT. Yang  Maha  Pengasih  untuk  menyempurnakan  nikmatnya  lahir  dan 
batin  kepada  kedua  hamba-Nya  yang  saling  memerlukan  itu,  segera  memerintahkan 
gadis-gadis  bidadari  penghuni  syurga  untuk  menghiasi  dan  menghibur  mempelai 
perempuan  itu  serta  membawakan  kepadanya  hantaran-hantaran  berupa  perhiasan- 
perhiasan  syurga. Sementara  itu  diperintahkan  pula  kepada  malaikat  langit  untuk 
berkumpul  bersama-sama  di  bawah  pohon  “Syajarah  Thuba”,  menjadi  saksi  atas 
pernikahan  Adam  dan  Hawa. 

Diriwayatkan  bahawa  pada  akad  pernikahan  itu  Allah  SWT. berfirman:  “Segala 
puji  adalah  kepunyaan-Ku,  segala  kebesaran  adalah  pakaian-Ku,  segala  kemegahan 
adalah  hiasan-Ku  dan  segala  makhluk  adalah  hamba-Ku  dan  di  bawah  kekuasaan-Ku. 
Menjadi  saksilah  kamu  hai  para  malaikat  dan  para  penghuni  langit  dan  syurga  bahawa 
Aku  menikahkan  Hawa  dengan  Adam,  kedua  ciptaan-Ku  dengan  mahar,  dan  hendaklah 
keduanya  bertahlil  dan  bertahmid  kepada-Ku!”. 


Setelah  akad  nikah  selesai  berdatanganlah  para  malaikat  dan  para  bidadari 
menyebarkan  mutiara-mutiara  yaqut  dan  intan-intan  permata  kemilau  kepada  kedua 
pengantin  agung  tersebut. Selesai  upacara  akad,  dihantarlah  Adam  a. s mendapatkan 
isterinya  di  istana  megah  yangakan  mereka  diami. 

Hawa  menuntut  haknya. Hak  yang  disyariatkan  Tuhan  sejak  semula. 

“Mana  mahar?”  tanyanya.  Ia  menolak  persentuhan  sebelum  mahar  pemberian 
ditunaikan  dahulu. 

Adam  a.s  bingung  seketika. Lalu  sedar  bahawa  untuk  menerima  haruslah  sedia 
memberi. Iainsaf  bahawa  yang  demikian  itu  haruslah  menjadi  kaedah  pertama  dalam 
pergaulan  hidup. 

Sekarangia  sudah  mempunyai  kawan.Antara  sesama  kawan  harus  ada  saling 
memberi  dan  saling  menerima. Pemberian  pertama  pada  pernikahan  untuk  menerima 
kehalalan  ialah  mahar. Oleh  kerananya  Adam  a.s  menyedari  bahawa  tuntutan  Hawa  untuk 
menerima  mahar  adalah  benar. 

Pergaulan  hidup  adalah  persahabatan!  Dan  pergaulan  antara  lelaki  dengan 
wanitaakan  berubah  menjadi  perkahwinan  apabila  disertai  dengan  mahar.Dan  kini  apakah 
bentuk  mahar  yang  harus  diberikan? 

Itulah  yang  sedang  difikirkan  Adam. 

Untuk  keluar  dari  keraguan,  Adam  a.s  berseru:  “Ilahi,  Rabbi!  Apakah  gerangan 
yangakan  kuberikan  kepadanya?  Emaskah,  intankah,  perak  atau  permata?”. 

“Bukan!”  kata  Tuhan. 

“Apakah  hamba  akan  berpuasa  atau  solat  atau  bertasbih  untuk-Mu  sebagai 
maharnya?”tanya  Adam  a.s  dengan  penuh  pengharapan. 

“Bukan!”  tegas  suara  Ghaib. 

Adam  diam,  mententeramkan  jiwanya.Kemudian  bermohon  dengan  tekun:  “Kalau 
begitu  tunjukilah  hamba-Mu  jalan  keluar!”. 

Allah  SWT. berfirman  : “Mahar  Hawa  ialah  selawat  sepuluh  kali  atas  Nabi-Ku, 
Nabi  yang  bakal  Kubangkit  yang  membawa  pernyataan  dari  sifat-sifat-Ku:  Muhammad, 
cincin  permata  dari  para  anbiya’  dan  penutup  serta  penghulu  segala  Rasul.  Ucapkanlah 
sepuluh  kali!”. 

Adam  a.s  merasa  lega.Iamengucapkan  sepuluh  kali  salawat  ke  atas  Nabi 


Muhammad  S A W.  sebagai  mahar  kepada  isterinya.  Suatu  mahar  yang  bernilai  spiritual, 
kerana  Nabi  Muhammad  SAW  adalah  rahmatan  lil  ‘alamin  (rahmat  bagi  seluruh  alam). 

Hawa  mendengarkannya  dan  menerimanya  sebagai  mahar. 

“Hai  Adam,  kini  Aku  halalkan  Hawa  bagimu”,  perintah  Allah,  “dan  dapatlah  ia 
sebagai  isterimu!”. 

Adam  a. s bersyukur  lalu  memasuki  isterinya  dengan  ucapansalam  .Hawa 
menyambutnya  dengan  segala  keterbukaan  dan  cinta  kasih  yang  seimbang. 

Allah  SWT. berfirman  kepada  mereka:  “Hai  Adam,  diamlah  engkau  bersama 
isterimu  di  dalam  syurga  dan  makanlah  (serta  nikmatilah)  apa  saja  yang  kamu  berdua 
ingini,  dan  janganlah  kamu  berdua  mendekati  pohon  ini  kerana  (apabila  mendekatinya) 
kamu  berdua  akan  menjadi  zalim”. 

(Al-A’raaf:  19). 

Dengan  pernikahan  ini  Adam  a.s  tidak  lagi  merasa  kesepian  di  dalam 
syurga. Inilah  percintaan  dan  pernikahan  yang  pertama  dalam  sejarah  ummat  manusia, 
dan  berlangsung  di  dalam  syurga  yang  penuh  kenikmatan.Iaitu  sebuah  pernikahan  agung 
yang  dihadiri  oleh  para  bidadari, jin  dan  disaksikan  oleh  para  malaikat. 

Peristiwa  pernikahan  Adam  dan  Hawa  terjadi  pada  hari  Jumaat.Entah  berapa  lama 
keduanya  berdiam  di  syurga,  hanya  Allah  SWT  yang  tahu.Lalu  keduanya  diperintahkan 
turun  ke  bumi. Turun  ke  bumi  untuk  menyebar  luaskan  keturunan  yangakan  mengabdi 
kepada  Allah  SWT  dengan  janji  bahawa  syurga  itu  tetap  tersedia  di  hari  kemudian  bagi 
hamba-hamba  yang  beriman  dan  beramal  soleh. 

Firman  AllahSWT.:  “Kami  berfirman:  Turunlah  kamu  dari  syurga  itu.Kemudian 
jika  datang  petunjuk-Ku  kepadamu,  maka  barangsiapa  yang  mengikuti  petunjuk-Ku, 
nescaya  tidak  ada  kekhuatiran  atas  mereka,  dan  tidak  (pula)  mereka  bersedih  hati.” 


(Al-Baqarah:  38) 


